Αριοβαρζάνης Γ΄ της Καππαδοκίας

Ο Αριοβαρζάνης Γ΄ ο Ευσεβής Φιλορωμαίος ήταν βασιλιάς της Καππαδοκίας από το 51 έως το 42 π.Χ..

 Βιογραφία 

Μεγαλύτερος υιός του Αριοβαρζάνη Β΄ της Καππαδοκίας, διατηρήθηκε στην εξουσία μόνον χάρη στην στήριξη των Ρωμαίων. Βοηθήθηκε, μεταξύ άλλων, από τον Κικέρωνα, Ανθύπατο της Κιλικίας (51-50), να εξουδετερώσει μια συνωμοσία, η οποία είχε ως στόχο να τοποθετήσει στον θρόνο τον αδελφό του, Αριαράθη, ο οποίος έχαιρε της στήριξης του Αρχέλαου Β΄, αρχιερέα του ναού της Μπελλόνα στα Κόμανα.

Υποστηρικτής του Ιουλίου Καίσαρα, έλαβε προσωρινά (47 έως 44 π.Χ.) από τον τελευταίο την Μικρά Αρμενία, η οποία είχε κατασχεθεί από τον Γαλάτη Δειόταρο, υποστηρικτή του ΠομπήιοÉdouard Will, Histoire politique du monde hellénistique, Édition Annales de l’Est, Nancy, 1967, Tome II, p. 451..

Μετά τον θάνατο του Δικτάτορα, κατηγορήθηκε από τον Γάιο Κάσσιο Λογγίνο για συνωμοσία ενάντια στην Ρώμη, για την οποία και εκτελέστηκε λίγο καιρό αργότεραDion Cassius, livre XLVII, § 33..

Ο αδελφός του, Αριαράθης Ι΄ της Καππαδοκίας, τον διαδέχθηκε.

 Παραπομπές 

Εξωτερικοί σύνδεσμοι


Κατηγορία:Σύμμαχοι της Αρχαίας Ρώμης
Κατηγορία:Βασιλείς της Καππαδοκίας
Κατηγορία:Δυναστεία των Αριοβαρζανιδών